Diari Oficial de la Generalitat Valenciana


Sumari del DOGV 6315, del 21-07-2010 (2010/8146)

RESOLUCIÓ de 13 de juliol de 2010, del Rectorat de la Universitat Jaume I, per la qual es convoca una oferta pública per a la selecció de dos places de personal investigador d'aquest organisme, amb contracte laboral temporal per obra i servei a temps parcial. (Projecte d'investigació: «Tecnologías basadas en auto-estereoscopia para la visualización 3D de modelos gráficos y escenas reales. Programa Prometeo», codi 10I166).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6315

Data del DOGV
:   21-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8146


Data del document
:   13-07-2010

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 13 de juliol de 2010, del Rectorat de la Universitat Jaume I, per la qual es convoca una oferta pública per a la selecció de dos places de personal investigador d'aquest organisme, amb contracte laboral temporal per obra i servei a temps parcial. (Projecte d'investigació: «Tecnologías basadas en auto-estereoscopia para la visualización 3D de modelos gráficos y escenas reales. Programa Prometeo», codi 10I166). [2010/8146]  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública per a la selecció de dos places de personal investigador d'aquest organisme, amb contracte laboral temporal per obra i servei a temps parcial d'acord amb les següents bases:  
1. Denominació del lloc de treball: personal investigador.  
2. Retribució íntegra mensual  
La retribució íntegra mensual, inclosa la part proporcional de les pagues extres, serà de 1.013,48 euros en concepte de sou base.  
3. Objecte i període  
Col·laborar en la realització del projecte d'investigació: «Tecnologías basadas en auto-estereoscopia para la visualización 3D de modelos gráficos y escenas reales. Programa Prometeo», codi 10I166, amb funcions de tècnic/a superior de suport a la investigació. Les tasques a realitzar són:  
· Suport al desenrotllament de ferramentes de generació d'imatges sintètiques multivista amb paràmetres de calibratge de diverses càmeres.  
· Suport al desenrotllament de ferramentes per a la visualització de camps de llum en una pantalla autoestèreo de múltiples vistes.  
La durada prevista d'aquests contractes és de quatre mesos. En tot cas la durada del contracte està vinculada a la durada del projecte i la disponibilitat pressupostària d'aquest.  
El període de prova establert serà el que s'indique en la legislació laboral en vigor.  
4. Jornada de treball: a temps parcial (27 hores setmanals).  
5. Requisits dels aspirants  
· Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat Constitutiu de la Comunitat Europea. També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació.  
· Tenir complits setze anys.  
· Estar en possessió del títol d'Enginyeria o Llicenciatura en Informàtica, Enginyeria Industrial, Enginyeria de Telecomunicacions, Llicenciatura en Físiques o Matemàtiques, títol universitari espanyol que dóna l'accés a un programa de doctorat, d'acord amb el que disposa l'article 19 del Reial Decret 1393/2007, de 29 d'octubre, o d'acord amb alguna de les ordenacions universitàries anteriors. La data de finalització d'estudis de la titulació requerida haurà de ser posterior a l'1 de gener de 2008.  
· Posseir una nota mitjana de l'expedient acadèmic igual o superior a 7 punts.  
· Tindre la finalitat de formació predoctoral per a realitzar una tesi doctoral.  
· No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
· No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix cap inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
6. Mèrits preferents  
- Experiència i coneixements de programació en Matlab, C i C++.  
- Experiència en investigació i coneixements en processament digital d'imatges.  
- Experiència en investigació i coneixements en reconeixement de formes d'aprenentatge automàtic.  
- Experiència i coneixements de programació en OpenGL i entorns de programació.  
- Experiència en investigació i coneixements en informàtica gràfica.  
7. Sistema selectiu de la plaça  
Per part de la comissió encarregada de resoldre aquesta selecció, es valorarà els curriculum vitae dels aspirants d'acord amb el barem que figura en l'annex II. La comissió pot, de considerar-ho oportú, realitzar una prova i/o entrevista als aspirants. En el supòsit de realitzar la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts, i caldrà obtindre un mínim de 5 punts per a superar-la.  
Els mèrits al·legats en el curriculum vitae que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en què cas que valorats els mèrits i, si és el cas, realitzada la prova i l'entrevista, el perfil dels candidats no s'ajuste totalment a les necessitats del projecte.  
8. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades poden dirigir-se al professor Filiberto Pla Bañón, .  
9. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el curriculum vitae i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
a) Una fotocòpia del DNI.  
b) Curriculum vitae, amb els mèrits justificats documentalment.  
En l'apartat Codi de la sol·licitud ha de figurar el número 13472.  
Les instàncies presentades a les oficines de correus han de complir amb el procediment establert en l'article 205.3 del Reglament dels Serveis de Correus. Les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data.  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjuí que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no tinguen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, han de presentar una declaració jurada o una promesa d'aquest que no està separat de dret del seu cònjuge i, si és el cas, del fet que l'aspirant viu a costa seu o està a càrrec seu.  
10. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del comissió avaluadora encarregada de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'edifici Rectorat i Serveis Centrals, campus del Riu Sec de la Universitat Jaume I, i en la següent adreça d'Internet: .  
11. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
Castelló de la Plana, 13 de juliol de 2010.- El rector: Vicent Climent Jordà.  
ANNEX I  
Sol·licitud  
Dades personals  
Primer cognom: -   
Segon cognom: -   
Nom: -   
Data de naixement: -   
DNI: -  
Telèfon: -   
Adreça i codi postal: -  
Localitat/comarca i província: -   
Codi: -   
SOL·LICITE l'admissió en el procés selectiu per a cobrir una plaça temporal d ?, convocat per la Resolució de data ?, publicada en el Diari Oficial de la Comunitat Valenciana número ?.  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, - d - de 201-  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer un ús diferent d'aquell per al qual van ser sol·licitades, d'acord amb la Llei Orgànica 15/1999 de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta Universitat.  
ANNEX II  
Barem  
1. Formació relacionada amb el projecte i perfil de la plaça:  
- Expedient acadèmic: fins a 10 punts.  
- Estudis de doctorat: fins a 15 punts.  
- Beques FPI, de suport a la investigació o homologades: fins a 10 punts.  
2. Experiència en activitats professionals o d'I+D relacionades amb el projecte i perfil de la plaça (temps en el lloc de treball, publicacions, ponències i comunicacions presentades a congressos, participació en projectes d'investigació i/o contractes amb administració/empresa, estades en altres centres d'investigació): fins a 45 punts.  
3. Altres mèrits (idiomes d'interès científic, docència universitària relacionada amb l'objecte de la plaça, etc.): fins a 10 punts.  
4. En el supòsit de realitzar una entrevista, fins a 15 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
ANNEX III  
Comissió avaluadora  
Comissió avaluadora titular  
President: un vicerector o vicerectora de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans que actuarà amb veu però sense vot.  
Comissió avaluadora suplent: la mateixa estructura.